**0034**

**Жауап берілген мінажаттардың төрт түрлі заңы**

**Бірінші бөлімі**

***«Ал егер сендер Менімен тығыз байланыста тұрсаңдар, әрі Менің сөздерім өздеріңмен бірге болса, қалағандарыңның бәрін көктегі Әкемнен сұраңдар, сонда аласыңдар.» (Жохан 15:7)***

Біздің ғаламшарымызда тіршілік етудің белгілі бір физикалық заңдары бар, сол сияқты, мінажатты дұрыс қолдануымызға да байланысты бірқатар рухани заңдар бар. Осы заңдардың әрқайсысы мәлімдеме немесе уәде болып табылады, алайда мұнда белгілі бір «егер» деген сөзбен көрсетілген шарттар бар. Мұның мағынасы, Құдай сіздің мінажатыңызды естіп, оған жауап беруі үшін орындалуы керек іс-әрекеттер туралы жазылған.

**Бірінші Заң: Қарым-қатынас заңы**

Иса шәкірттеріне былай тәлім берді: «Ал егер сендер Менімен тығыз байланыста тұрсаңдар, әрі Менің сөздерім өздеріңмен бірге болса, қалағандарыңның бәрін көктегі Әкемнен сұраңдар, сонда аласыңдар.» (Жохан 15:7) Бұл ұлы уәде екі бөліктен тұрады: біздің Мәсіхпен тығыз байланыста болуымыз және Құдайдың сөздері бойымызда болуы. Егер адам Құдайдың Ұлымен сенім арқылы қарым-қатынас орнатпаса, Мәсіхпен тығыз байланыста болу мүмкін емес. Барлық мінажат Көктегі Әкемізбен қарым-қатынасқа негізделген. Екінші бөлім - біздің өмірімізге қажетті басшылықты беретін Оның Сөзі.

**Екінші Заң: Билік заңы**

Иса: «Менің атымнан Әкемнен не сұрасаңдар да, орындаймын, сонда Әкенің ұлылығы Өзінің рухани Ұлы арқылы көрінеді. Менің еркіме мойынсұнып бір нәрсе сұрасаңдар, Мен соны орындаймын.» (Жохан 14:13-14) - деді. Байқасаңыз, Иса бұл жағдайда: «Егер Менің анамның атынан бірдеңе сұрасаңдар, Мен оны орындаймын», - деген жоқ. Ол мұнда «Егер киелілер атынан бірдеңе сұрасаңдар, Мен оны орындаймын» - деп те айтқан жоқ. Ол біз Оның атынан сұрауымыз керек деді. Иса Мәсіхтің атынан мінажат ету арқылы біз, өзімізде бар мұқтаждықтарымыздың үстінен, Оның билігін жариялаймыз.

Жолды реттеп тұрған, жол полицейін елестетіңіз. Міне, ысқырықты естігенде не болады? Бірден, өтіп бара жатқан көлік тоқтайды. Неге? Бұл адам жүк көлігін тоқтата алатындай мықты, күшті болғандықтан ба? Жоқ. Бұл, оған мемлекеттен берілген билікке ие болғандықтан.

Иса Мәсіхтің атынан мінажат ету арқылы біз үшін қол жетімді ресурстардың бар екендігін және бізге Оның балалары ретінде тиесілі биліктің күші туралы толық түсінбейміз.